Bloulig-tiener skryf naam, gee eerste tree | Maroela Media
Die gesin van Thomas Ferreira, wat verlede maand deur 'n LUR se ampsvoertuig raakgery is in Krugersdorp, is verheug oor sy vordering.
EWN berig dat Ferreira Woensdag daarin kon slaag om sy naam te skryf met sy linkerhand. Intussen berig Beeld dat Ferreira ook gister sy eerste tree gegee het sedert die ongeluk amper twee maande gelede. Ferreira se pa, Paul, sê hy het ook begin sluk. Ferreira is op 12 Desember uit die Krugersdorp-hospitaal ontslaan en in die Riverfield Lodge-rehabilitasiesentrum opgeneem. Hy is verlede week weer in die hospitaal opgeneem nadat hy 'n infeksie opgedoen het. Hy sal na verwagting later die week of vroeg volgende week weer na die rehabilitasiesentrum oorgeplaas word. Paul sê sy seun se mediese onkostes beloop reeds R500 000. Die rehabilitasiesentrum se kostes beloop glo nagenoeg R120 000 per maand. Die gesin het tot dusver geen hulp ontvang nie.
Meisie verloor vinger na kobra haar pik
Dankie Heer, vir genade en liefde, vir U hier wees vir hierdie gesin….wil U verder met hom stap op sy pad na volkome herstel.
[…] Bloulig-tiener eet self, praat weer Bloulig-tiener: departement moet nog hospitaalrekeninge betaal Bloulig-tiener skryf naam, gee eerste tree Bloulig-tiener 'herstel' van dodelike infeksie Bloulig-tiener weer in hospitaal, steeds geen […]